Diari Oficial de la Generalitat Valenciana


Sumari del DOGV 9613, del 08-06-2023 (2023/6278)

RESOLUCIÓ de 2 de juny de 2023, de la rectora de la Universitat de València, per la qual es disposa la publicació de l'oferta d'ocupació pública per a l'any 2023, relativa a places dels cossos docents universitaris i de professorat permanent laboral.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6278


Data del document
:   02-06-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 2 de juny de 2023, de la rectora de la Universitat de València, per la qual es disposa la publicació de l'oferta d'ocupació pública per a l'any 2023, relativa a places dels cossos docents universitaris i de professorat permanent laboral. [2023/6278]  
L'article 20, apartats Dos.1 a) i 3 l) de la llei 31/2022, de 23 de desembre, de pressupostos generals de l'Estat per a l'any 2023, permet a les universitats públiques convocar processos selectius emparats en la taxa de reposició d'efectius que defineix l'apartat Tres 1 de l'esmenada disposició.  
L'article 20 Tres 3 de la mateixa llei estableix que la validesa de la taxa de reposició estarà condicionada, d'acord amb l'article 70 de l'Estatut Bàsic de l'Empleat Públic, al següent:  
a) que les places s'incloguen en una oferta d'ocupació pública que haurà de ser aprovada pels respectius òrgans de govern de les administracions públiques i publicar-se en el butlletí oficial de la província, comunitat autònoma o, si escau, de l'Estat, abans de la finalització de cada any;  
b) que la convocatòria de les places es publique en el diari oficial de la província, de la comunitat autònoma o, si escau, de l'Estat, i se n'assegure l'execució en el termini màxim de tres anys.  
Per acords 37/2023, de 7 de març i 68/2023, de 5 d'abril, del Consell de Govern de la Universitat de València, s'aprovà l'oferta d'ocupació pública per a l'any 2023 que comprèn les places dels cossos docents universitaris i de professorat permanent laboral (figura introduïda per l'article 82 de Llei orgànica 2/2023, de 22 de març, del sistema universitari, per a la contractació indefinida de professorat doctor). Aquestes places, a l'empara de la taxa de reposició d'efectius, seran convocades a concurs dins dels límits temporals legalment establerts.  
  
D'acord amb el que es preveu per l'article 20, Dos 3 l) de la llei 31/2022 en concordança amb l'article 71 de la Llei orgànica 2/2023, del sistema universitari (LOSU), dins del límit de la taxa de reposició corresponent als cossos docents universitaris i al professorat permanent laboral, es destina un mínim del 15 per cent del total de places que s'ofereixen, a la incorporació, en aquella categoria per la qual estiga acreditat, de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3) o que haja obtingut el certificat com a investigador/a establert/a (R3). Les places objecte d'aquesta reserva que queden vacants es podran acumular a la convocatòria ordinària de torn lliure.  
  
D'altra banda l'empara de l'article 71.2 de la LOSU es preveu la convocatòria de trenta-huit càtedres d'universitat pel torn de promoció interna.  
Aquesta oferta d'ocupació pública ha estat autoritzada per la Generalitat Valenciana, així com les convocatòries que se'n deriven.  
Atenent els acords del Consell de Govern i en exercici de les competències que li atribueix l'article 94 dels Estatuts de la Universitat de València, aprovats per Decret 128/2004, de 30 de juliol, del Consell de la Generalitat (DOGV 8213, 3 d'agost), modificats per Decret 45/2013, de 28 de març, del Consell (DOGV 6994, 2 d'abril), aquest rectorat resol:  
  
Primer  
Publicar en el Diari Oficial de la Generalitat Valenciana l'oferta d'ocupació pública de la Universitat de València per a l'any 2023, que comprèn les places dels cossos docents universitaris i de professorat permanent laboral que consten en l'annex a aquesta resolució.  
  
  
Segon  
De conformitat amb els articles 71 i 86 de la Llei orgànica 2/2023, de 22 de març, del sistema universitari, el procediment de selecció és el concurs públic.  
  
Tercer  
El termini màxim per a la convocatòria dels corresponents processos selectius és de tres anys, comptadors a partir de la publicació d'aquesta oferta d'ocupació pública.  
  
Contra aquesta resolució, que exhaureix la via administrativa, es pot interposar recurs de reposició davant la rectora dins el termini d'un mes, o bé directament recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos. Tots dos terminis es computen a partir de l'endemà de la publicació d'aquesta resolució en el Diari Oficial de la Generalitat Valenciana.  
  
València, 2 de juny de 2023.- La rectora: M. Vicenta Mestre Escrivá.  
  
  
  
ANNEX  
  
Torn lliure  
Dues (2) places de catedràtic/a d'universitat. Forma d'accés: concurs.  
De les quals una plaça (1) es convocarà per a la incorporació de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador/a establert/a (R3). En el supòsit que la plaça prevista en aquesta convocatòria quede vacant es podrà acumular a la convocatòria de torn lliure.  
  
Setanta-nou (79) places de professorat titular d'universitat. Forma d'accés: concurs.  
De les quals dotze places (12) es convocaran per a la incorporació de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador/a establert/a (R3). En el supòsit que les places previstes en aquesta convocatòria queden vacants es podran acumular a la convocatòria de torn lliure.  
Noranta-quatre (94) places de professorat permanent laboral. Forma d'accés: concurs.  
De les quals tretze places (13) es convocaran per a la incorporació de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador/a establert/a (R3). En el supòsit que les places previstes en aquesta convocatòria queden vacants es podran acumular a la convocatòria de torn lliure.  
  
Torn de promoció interna  
Trenta-huit (38) places de catedràtic/ catedràtica d'universitat.  
Forma d'accés: concurs  
Es reserva una plaça per a persones amb discapacitat. En cas de no superar les proves selectives o presentar-se al concurs cap persona amb discapacitat la plaça s'acumularà al torn general de promoció interna.